
uacion na dr. Horacio e. Oduber Hospital: 


DECRETO GUBERNAMENTAL PROLONGA 
CU 72 ORA 


E crisis cibernetico na dr.Horacil 
sudi 11 dia. 

E ultimo 72 ora el'a wordo maneha conforme ley door di un 
decreto gubernamental cu a keda anuncia diaranson ultimo 
laat anochi. 


Oduber Hospital a drenta 


Team di maneho di Calamidad Nacional despues di a evalua 
e situation yegando e 72 ora, conhuntamente cu Minister 
President Evelyn Wever-Croes, ta haya necesario pa bin 


cu un decreto gubernamental pa siguente 72 ora conforme ley. 


Team di Calamidad Nacional ta di opinion cu e decreto 
gubernamental ta necesario pa garantisa cu e Crisis no bira 
un Calamidad. 


Minister President Evelyn Wever-Croes mes momento ta sigura 
cu e salud di pashentnan y salubridad publico ta garantisa pa 
cu dr.Horacio E.Oduber Hospital y Aruba. 

GOBIERNO DI ARUBA 


ANUNCIO: 


Den nomber di Gobierno di Aruba, 
Prome Minister Evelyn Wever-Croes 
tainforma cu e frontera entre 
Arubay Venezuela ta keda cera! 











Gobierno di Aruba ta sigui e desaroyo na Venezuela 
hopi di cerca. E situacion ta dificil y miyones di 
habitante ta purba sali di e pais. Desde 2015, 4.5 
miyon Venezolano a bandona nan pais, y pronto e 
total lo surpasa 5 miyon. E impacto di e crisis di 
Venezuela den e pais ta inmenso y e impacto riba e 
paisnan cu ta den cercania di Venezuela ta hopi serio. 
Entre nan Aruba, cu ta hopi cerca di Venezuela. 


FRONTERA TA KEDA CERA POR LO PRONTO 








EEA 

MINISTER XIOMARA RUIZ-MADURO 


MINISTER di Finansa, Asuntonan Economico y Cultura d] N 


RECONOCEMENTO NA SR. EDGAR 
KELKBOOM PA SU 25 ANA COMO MAESTRO 
DI HARPA Y CUARTA 


Diadomingo anochi Minister di Cultura Sra. Xiomara Maduro 

















tabata presente na Cas di Cultura pa e bunita Presentacion 
Musical Cultural Navidefio di Academia Musical di Harpa y 
Cuarta bou direccion di sr. Edgar Kelkboom. 


Minister Maduro a haci uso di e invitacion pa asina brinda un 
homenahe na sr Edgar Kelkoom pa su dedicacion di 25 afia 
na formacion musical di nos hobennan brindando nan les di 
Harpa y Cuarta. Masha danki sr. Kelkboom pa e bunita trabou 
na bienestar di nos cultura. 

MINISTER XIOMARA MADURO PRESENTE NA 
APERTURA DI ARUPRO TUNITA SU CENTRO DI 
RECICLAHE PA PLASTIC 


Diabierna anochi Minister Xiomara Maduro tabata na apertura 
di Arupro Tunita su centro di reciclahe pa plastic y tambe 
showroom di varios producto eco-friendly. 
































Dentro di poco Pueblo tin e oportunidad pa entrega tur plastic 
na Arupro pa asina nan wordo recicla y transforma den azeta 
pa briya taira di auto. Di e manera aki Arupro ta brinda Pueblo 
e oportunidad pa yuda tene nos Pais limpi y evita cu plastic ta 
keda haci daño na nos medio ambiente. 


Arupro ta ofrece e oportunidad tambe pa trece botter di plastic 
bashi pa nan wordo yena cu productonan di Arupro na un prijs 
hopi economico. Di e manera aki Arupro kier aporta tambe na 
e economia familiar na unda ta yuda cu productonan di bon 
calidad na prijs economico. 


Minister Xiomara Madurota felicita y gradici sr.Andy Hernandes 
y full famia y trahadornan diArupro pa e bunita proyecto aki. Nos 
ta contento di mira cu San Nicolaas por conta cu otro proyecto 
comercial importante cu a keda anuncia den e San Nicolaas 
Business Summit di San Nicolaas Business Association algun 
siman atras. 

MINISTER ANDIN BIKKER 


MINISTER di Husticia, Seguridad y Migracion 


MINISTERIO DI HUSTICIA TA ON TARGET PA 
CUMPLI CU ACUERDO DI GOBERNACION Y 
MANDATO DI PARLAMENTO 


Minister di Husticia mr. Andin Bikker dialuna tabata den 
conferencia di prensa di Gobierno, unda el a trece dilanti cu 
na 2018 y 2019 el a presenta su puntonan di maneho hopi 
amplio. E puntonan aki ta e maneho di Ministerio di Husticia cu 
ta refleha e acuerdo di gobernacion. Awor cu na fin di 2019 y na 
mita di e periodo di gobernacion cu orguyo Minister Bikker por a 
constata cu e ta on target pa cu e puntonan di maneho aproba 
pa Parlamento. 


1. Mas visibilidad di Polis, unda a percura pa 

a. Cuerpo policial haya un gran cantidad di vehiculo, 

b. a renoba e flota di motorcyclenan, 

c. a inaugura un TOPS office 

d. re introduci di helicopter pa por patruya for di aire pa garantisa 
cu tin mas visibilidad di polis den tur skina di Aruba y na luganan 
hopi frecuenta pa tanto e Pueblo y bishitantenan. 


2. Baha e indice di robo cu arma. A base di un maneho integral, 
control nan severo y esfuersonan di Aruba su Cuerpo Policial y 
Ministerio Publico a logra baha e indice di atraco di 65 na 2016 
pa 34 na 2018 y e aña aki cu un par di siman pa bay di 2019, e 
indice a keda relativamente abou. 


3. A reinstitui e miembronan di KPA como supervisornan di ley 
di admision y expulsion, cu a resulta un exito. E control nan 
rigido di como mas di 400 supervisor nobo a trece cu cu tur 
siman KPA ta gara y traspasa personanan ilegal na Guarda nos 
Costa. Esaki ta importante pa e indice di crimen y a ripara cu 
Aruba ta haya persona cu menos bon intencion cu ta bishita 
Aruba for di Venezuela. 


4. Minister Bikker a reenforsa Aruba su fronteranan cu instalacion 
di un propio sistema di walradar nobo pa KPA. Ademas trahando 
pa introduccion di ESTA, APIS y PNR. Guarda nos Costa 
recientemente a bira un dienst riba su mes. 


5. Leynan cu condicionnan estricto a keda introduci pa atende 
cu e tematico di mal uzo di peticionnan di asilo, AB 2019 no. 40. 
Pronto cu ayudo di fondonan di Hulanda lo mehora y amplia e 
facilidad di retencion pa personanan cu status ilegal. Cu e ley 
nobo di 3 di juli esunnan cu haci uzo no debido di peticion pa 
asilo lo manda nan bek rapidamente. 

"Dublinmodel': Minister Bikker a percura pa introduci e asina 

yama 'Dublinmodel', cu si un persona biaha bin for di un tercer 
pais considera como safe, ta manda e persona aki bek pa e 
pais ey. 

"Schipholmodel": esunnan cu pidi asilo por wordo wanta 
unabes e haci e peticion aki y no manera antes cu nan tabata 
haya meldplicht. Retencion ta importante pa por screen e 
personanan si nan tin pasado hudicial y/of ta forma un peliger 
pa orden publico, salubridad etc. of si ta trata di personanan cu 
ya a yega di wordo deporta den pasado of cu ta trata na sconde 
su identidad. 


6. Na KIA a mehora e situacion di infrastructura cu sosten di 
Parlamento y ta trahando riba e proceso pa yega na un KIA 
nobo. 


7. Minister Bikker conhuntamente cu Minister Lampe di 
Ensefiansa a introduci les di musica y instrumentonan musical, 
Leerorkest Aruba. Leerorkest ta bay stimula nos hobennan pa 
dedica nan mes na pasatempo constructivo cu perspectiva pa 
un carera den musica. 


8. Tambe a modernisa varios ley manera e ley di admision y 
expulsion. E leynan aki ta regarda notarionan, e codigo pa ley 
cooperativa y tin varios leynan pendiente cu pronto lo keda trata 
conhuntamente cu Parlamento di Aruba. 


9. A reenforsa Slachtofferhulp y pronto ta bay introduci 
spreekrecht pa victimanan den Corte. 


10. Computer y Software nobo pa diferente Departamento. 
Minister Bikker a percura pa entre otro KIA, Voogdijraad, 
Centro Ortopedagogico y pronto CEA haya computernan 
completamente nobo. 


11.Apercura pa Brandweer haya training certifica na Jacksonville 
Florida. 


12. E suma di maaltijdbonnen a hisa esaki ora cu traha overtime 
pa tur ordediensten te cu Afl. 18.75. 

Minister Bikker a trece tur e logronan aki pa mustra cu Ministerio 
di Husticia ta cumpli cu acuerdo di Gobernacion y mandato di 
Parlamento. 

Diamars 26 di november Minister di Husticia mr. Andin Bikker, 
conhuntamente cu Prome Minister mr. Evelyn Wever-Croes y 
Minister di Asuntonan Social y di Labor sr. Glenbert Croes, 
a reuni cu un delegacion di Unicef (https://www.unicef.org). 
Durante e reunion introductorio a intercambia ideanan pa 
explora posibel cooperacion den cuadro di proyectonan 
innovativo di Unicef, pa cu por ehempel ‘restorative justice’. 
"Restorative justice' ta regarda programanan dirigi na restaura 
e dafio causa na victimanan di crimen, pa medio di resolucion 
alternativo, y ta yuda promove e rehabilitacion y re integracion 
di e hoben cu a comete un hecho castigabel. 





Diaranson 27 di november Minister Bikker tabata presente 
na un simposio di Fundacion Hende Muhe den Dificultad. 
E fundacion a dedica e simposio entre otro na miembronan 
Korps Politie Aruba. Minister Bikker a hiba palabra caminda el 
a gradici e fundacion pa duna oportunidad na miembronan di 
nos Cuerpo Policial pa atende e simposio, ya cu den e trabou 
policial hopi biaha polis ta e prome cu ta asisti na casonan di 
violencia domestico como 'first responder'. E temanan trata pa 
e oradornan tabata entre otro 'Anti-bais policing and preventing 
violence against women' y 'Officer safety at domestic violence 
response'. 


Diahuebs 28 di november Minister Bikker a reuni cu 
respresentantenan di AHATA referente e proyecto di ley 
Landsverordening Toezicht Kansspelen, cu ta bay introduci 
supervision moderno pa e industria di weganan monetario, 
manera casinonan y loteria, a base di recomendacionnan di 
FATF (http://www.fatf-gafi.org/home/). E recomendacionnan 
di FATF ta dirigi pa preveni y combati mal uzo di e sistema 
financiero di un pais pa sconde procedencia di fondonan of 
financia actividadnan ilicito. 





Mas atardi riba Diahuebs Minister Bikker ricibi na su oficina 
miembronan di directiva di Fundacion Hende Muhe den 
Dificultad y e dos oradornan di e simposio: sra. Adriana 
Villalobos, Directora di OFIM Goicoechea di Costa Rica, 
y sr. Mark Wynn, ‘Domestic Violence Prevention Trainer 8 
Consultant". Minister Bikker un biaha mas a mustra su aprecio 
y gratitud pa e trabou cu Fundacion Hende Muhe den Dificultad 
ta haci pa nos comunidad y tambe pa e oportunidad cu e 
fundacion a duna na miembronan di nos Cuerpo Policial pa 
por a atende y participa na e simposio. 


Diabierna 29 di november Minister Bikker, hunto cu un 
delegacion di Parlamento di Aruba y Director interino di 
Departamento di Asuntonan di Casino, a bishita Gaming Control 
Board di Corsou (https://www.gamingcontrolcuracao.org). E 
bishita a tuma luga den cuadro di un sesion di presentacion 
riba funcionamento di leynan comparabel cu e proyecto di ley 
Landsverordening Toezicht Kansspelen, cual ta bay introduci 
supervision moderno pa e industria di weganan monetario 
manera casinonan y loteria a base di recomendacionnan 
di FATF. E bishita tabata uno fructifero y informativo pa e 
delegacion y a keda hopi gradici na e fundacion GCB pa e 
atencion ricibi. 














MINISTER DANGUI ODUBER 


MINISTER di Turismo, Salud y Deporte 

CIFRANAN RECORD PA ARUBA DI 
TURISTANAN FOR DI HULANDA! 








Minister Dangui Oduber su maneho di turismo ta dirigi riba 
calidad, diversificacion, mehoracion di servicio y mas cu obvio 
tambe den upgrading di areanan turistico. 

Den cuadro di diversificacion ya caba Minister Oduber a percura 
pa diversifica nos Turismo den e area Norte Americano. Asina 
a logra vuelonan directo cu American Airlines for di Chicago y 
Dallas. E vuelo directo di Dallas ta sumamente importante pa 





e conexion di West Coast pa Aruba caminda Dallas ta bira un 
hub principal. 


Banda di esaki ta trahando duro pa aumenta e cantidad di 
bishitantenan for di Canada y tambe diversifica e Mercado for 
di Europa. 

Aruba su cifranan pa locual ta trata bishitantenan di Hulanda 
ta asina positivo y ta yega titulacion internacionalmente den 
notica. 

Pa e promer mitar di aña 2019 Aruba a conoce un total di 21.731 
mil pasahero procedente di Hulanda cu ta posiciona su mes na 
e tercer Mercado pa Aruba. E Mercado principal manera ya ta 
conoci ta e Mercado di merca cu 575.694 mil pasahero sigui pa 
esun di Canada cu 28.519 mil. E Mercado hulandes a contribui 
den e promer mitar di 2019 cu 274.337 anochi den hotel di cual 
esaki ta un crecemento di 20.896 compara cu aña 2018! 


Minister Oduber ta hopi satisfecho cu e desayoronan positivo y 
record den e Mercado Europeo. Diversificacion di mercado ta 
keda un strategia di enfoke pa Ministerio di Turismo. 


Turismo ta keda nos forsa y driver principal di nos economia. 

Basketball 19Nov 21Nov 26Nov 28Nov 
Karate 3Dec 5Dec 10Dec 12 Dec 


CF IBISAARUBA 











MINISTER CHRIS ROMERO 


MINISTER di Transporte, Comunicacion y Sector Primario 

MINISTER ROMERO DI BISHITA CERCA 
SR. BEBE CROES, CONOCIDO HORTICULTOR Y 
AMIGO DI SANTA ROSA 








"Minister Romero sumamente orguyoso y contento cu 
e determinacion di nos Agricultornan pa sigi produci y 
comparti nan experticio cu otronan te na edad grandi" 


Recientemente Minister Chris Romero tabata di bishita cerca 
sr. Juan Alberto Croes, conoci como Bebe Croes. Sr. Bebe 
Croes no ta un persona desconoci den nos comunidad y sigur 
no den e mundo di Horticultura local. Sr. Croes semper ta cla 
pa contribui cu Santa Rosa na momento cu e Departamento 
tin mester di Pisca pa regenbak, of te hasta simiya di diferente 
producto local. Su consehonan semper a contribui pa yuda 
hopi otro cunukero, cu te ainda ta pasa bishit'e. 





Durante su trayectorio como Horticultor, sr. Bebe Croes a 
logra planta y cosecha un cantidad di producto manera: 
paksoi, amsoi, warmoes, spinashi, wintermelon, kouseband, 
jambo, concomber (sweet slice), concomber chikito, pampuna, 
promenton, selder, promente pica, Madam Janet (geel y cora), 
bonchi bonovis, calbas largo, papaya, tiger blad, tomati chikito 
y mediano, tomati di Hulanda, diferente tipo di lechuga, batata 


dushi, bonchi “rementa smoel", yerb'i hole, melon di Aruba, 
patia di Aruba, cebollin (chives), menta, lamunchi y mamotica, 
entre otro. 

Continuacion Pagina 14 


Den su hofi yena cu mata y flor den tur color, Minister Romero 
y sr. Croes a sinta y combersa pa un rato basta largo. Nan a 
papia ampliamente riba sr. Bebe Croes su inicio den e ofishi 
di plantamento y con, apesar di tabatin su responsabilidadnan 
como Analista den e laboratorio di LAGO, Sr. Croes a mantene 
su pasion pa plantamento activo. 





























Sr. Bebe Croes a comparti cu Minister Romero su experiencia 
como mucha tempo cu e tabata planta cu su tata. Un tradicion 
cu el a sa di mantene y traspasa pa su 3 yui muhe. Sr. Croes 
tabatin un cantidad di potret pa cu comparti cu Minister Romero, 
haciendo asina un intercambio di información basta placentero 
pa ambos. Aki sr. Bebe Croes a papia y haci un comparación 
riba e agricultura di pasado compara cu e agricultura actual. 


E mainta a bay den un forma sumamente ameno. E famia di 
sr. Bebe Croes a sigura cu Minister Romero a sinti'e na cas 
y hunto cu Director di Santa Rosa, sra. Nathalie Maduro, a 
entama un combersacion referente e diferente proyectonan 
escolar cu Ministerio di Sector Primario, mediante Santa Rosa/ 
DLVV, ta preparando pa efectua den un futuro cercano. Sr. 
Bebe Croes ta di opinion cu “mester stimula nos muchanan pa 
nan planta mas”. 


Sr. Bebe Croes a keda sumamente satisfecho cu e bishita di 
Minister Chris Romero y a aprecia e gesto di e mandatario, 
kende a gradici sr. Croes pa tur su esfuerso y dedicacion na 
Aruba su Sector Primario, como tambe a resalta su contribucion 
durante ture añanan como Horticultor. “Nos mester sa di aprecia 
nos grandinan, kendenan a traha duro den un sector asina 
importante y cu ainda awe ta sigi aporta cu nan conocemento 
den un forma asina positivo”, tabata palabranan di e Titular di 
Pa Š P 


e Cartera di Sector Primario, sr. Chris Romero. Di e manera 
aki ta duna reconocimento na e bunita trabou y gran aporte 
cu personanan manera sr. Croes, y hopi otro cunukeronan di 
Aruba cu a sa di mantene e cultura di plantamento bibo y a 
sigui pasa esaki pa otro generacionnan. 





NINE Ñ 


Dialuna 2 December 2019 





Prome Minister a reuni cu varios inversionista cu tawata na 
Aruba pa e di dos German Energy Conference 


INVERSIONISTANAN TA HOPI INTERESA DEN 
DESAROYO Y OPORTUNIDADNAN NOBO PA ARUBA 









sA m Z 
Recientemente a tuma luga e di dos German Energy Conference 
na Aruba na unda cu varios inversionista international hopi 
interesa den Aruba a participa. Esaki ta nifica desaroyo y 
oportunidadnan grandi y nobo pa Aruba. Durante siman, Prome 
Minister Evelyn Wever-Croes a reuni cu varios inversionista cu 
a participa na e conferencia. 








Gobierno di Aruba afia pasa a wordo acerca pa Camara di 
Comercio di Alemania cu e peticion pa organisa un mision 
comercial na Aruba riba e tereno di energia. Esaki ta e di dos 
aña consecutivo cu nan ta bin cu un grupo grandi di inversionista 
cu interes den Aruba na unda cu nan por a intercambia cu 
nos inversionistanan local. Mas di 100 persona a asisti na e 
conferencia aki cu ta brinda oportunidad nobo pa Aruba riba 
tereno di economia y di energia. 


“Camara di Comercio di Alemania a keda hopi contento y 
agradecido cu e sosten di Gobierno di Aruba pa e Conferencia 
di Energia y nan bishita na Aruba. Mi a reuni cu varios 
inversionista y varios idea hopi interesante pa Aruba a wordo 
discuti. Inversionistanan ta hopi interesa den Aruba. Esaki sin 
duda ta brinda Aruba desaroyo y oportunidadnan nobo”, Prome 
Minister Evelyn Wever-Croes a duna di conoce. 

RESUMEN DI SIMAN 
DI GABINETE WEVER-CROES 
25 NOV - 1 DEC 





+ Siman pasa mientras cu Premier Evelyn Wever-Croes 
tabata na Hulanda, a firma, den nomber di Minister di 
Finansa, Asuntonan Economico y Cultura, Xiomara Maduro, 
prolongacion di e acuerdo di cooperacion entre Gobierno di 
Aruba y Rijks Universiteit Leiden riba tereno di arkeologia. 


+ Despues di 3 dia di reunionnan intensivo na Hulanda 
cu resultadonan positivo, Premier Evelyn Wever-Croes di 
regreso na Aruba, a wordo ricibi pa coleganan, famianan, 
sostenedornan y a duna un conferencia di prensa pa elabora 
riba e reunionnan na Hulanda. 


* Premier Evelyn Wever-Croes a asisti na Colegio Arubano su 
celebracion di 60 aña di existencia y a ricibi un reconocemento 
di Colegio Arubano. 


+ Premier Evelyn Wever-Croes, Minister Xiomara Maduro 
y Minister Chris Romero a ricibi bishita di trabao di Minister 
Giselle Mc William, Minister di Asuntonan Economico y Turismo 
di Corsou y a delibera riba mas cooperacion entre Aruba y 
Corsou. 


* Siman pasa tabata tin e apertura di Orange Aruba 2019 na 
Futura Café. Orange Aruba ta 16 dia di conscientisacion riba 
abuso contra hende muhe. Premier Evelyn Wever-Croes hunto 
cu Minister Glenbert F. Croes tabata presente na e apertura y a 
hiba palabra y a gradici Fundacion Hende Muher den Dificultad 
pa e invitacion y pa e bunita trabou. 


* Dia 26 di november ultimo, Aruba a recorda 33 aña di 
fayecimento di nos gran Libertador Betico Croes. Gobierno di 
Aruba a ofrece un ofrenda floral pa recorda e fecha aki. 


+ Siman pasa a tuma luga e 2do Congreso Dialogo Tripartiet 
Social Laboral bou guia di Minister Glenbert F Croes. Premier 
Evelyn Wever-Croes tambe a hiba palabra y ta contento cu 
despues di 26 aña e ley di ARBO ta birando realidad 


+ Climate Action Aruba a exigi atencion riba cambio climatico 
y Premier Evelyn Wever-Croes a apoya e movecion Climate 
Action Aruba pa nan empeño, pa ta e ehempel, pata e speransa 





pa nos futuro generacionnan. 


+ Premier Evelyn Wever-Croes a compaña Minister Glenbert 
F Croes y dirigentenan di Sociaal Crisis Plan pa honra e 
angelitonan Richandroh y Eugene, 2 aña despues di nan 
fayecimento. 


* Gobierno a dicidi di prolonga e ciere di frontera cu Venezuela 
pa 3 luna mas 


* Despues di e atake cibernetico riba Hospital, Gobierno a 
decreta un crisis nacional pa evita cu e situacion ta bira un 
calamidad. Gobierno ta sigura cu salud di pacientenan no ta 
core peliger, sinembargo e proceduranan na Hospital ta socede 
manual y ta tuma mas tempo y pesey ta pidi cooperacion y 
comprension di comunidad. 


+ Diamars 26 di november Minister di Husticia mr. Andin 
Bikker, conhuntamente cu Prome Minister mr. Evelyn Wever- 
Croes y Minister di Asuntonan Social y di Labor sr. Glenbert 
Croes, a reuni cu un delegacion di UNICEF. Durante e reunion 
introductorio a intercambia ideanan pa explora posibel 
cooperacion den cuadro di proyectonan innovativo di UNICEF 
pa cu por ehempel ‘restorative justice’. ‘Restorative justice" 
ta regarda programanan dirigi na restaura e daño causa na 
victimanan di crimen, pa medio di resolucion alternativo, y ta 
yuda promove e rehabilitacion y reintegracion di e hoben cu a 
comete un hecho castigabel. 


+ Diaranson 27 di november Minister Bikker tabata presente 
na un simposio di Fundacion Hende Muhe den Dificultad. 
E fundacion a dedica e simposio entre otro na miembronan 
Korps Politie Aruba. Minister Bikker a hiba palabra caminda el 
a gradici e fundacion pa duna oportunidad na miembronan di 
nos Cuerpo Policial pa atende e simposio ya cu den e trabou 
policial hopi biaha Polis ta e prome cu ta asisti na casonan di 
violencia domestico como “first responder’. E temanan trata pa 
e oradornan tabata entre otro 'Anti-bias policing and preventing 
violence against women! y “Officer safety at domestic violence 
response". 


GNL Ñ 

Continuacion Resumen di Siman 


+ Diahuebs 28 di november Minister Bikker a reuni cu 
respresentantenan di AHATA referente e proyecto di ley 
“Landsverordening Toezicht Kansspelen’ cu ta bay introduci 
supervision moderno pa e industria di weganan monetario 
manera casinonan y loteria, a base di recomendacionnan di 
EATE (http://www. fatf-gafi.org/home/). E recomendacionan 
di FATF ta dirigi pa preveni y combati mal uzo di e sistema 
financiero di un pais pa sconde procedencia di fondonan of 
financia actividadnan ilicito. 


* Tambe Minister Bikker ricibi na su oficina miembronan di 
directiva di Fundacion Hende Muhe den Dificultad y e dos 
oradornan di e simposio: sra. Adriana Villalobos, Directora di 
OFIM Goicoechea di Costa Rica, y sr. Mark Wynn, 'Domestic 
Violence Prevention Trainer £ Consultant. Minister Bikker 
un biaha mas a mustra su aprecio y gratitud pa e trabou 
cu Fundacion Hende Muhe den Dificultad ta haci pa nos 
comunidad y tambe pa e oportunidad cu e fundacion a duna na 
miembronan di nos Cuerpo Policial pa por a atende y participa 
na e simposio. 


* Diabierna 29 di november Minister Bikker, hunto cu un 
delegacion di Parlamento di Aruba y Director interino di 
Departamento di Asuntonan di Casino, a bishita Gaming Control 
Board di Corsou (https://www.gamingcontrolcuracao.org). E 
bishita a tuma luga den cuadro di un sesion di presentacion 
riba funcionamento di leynan comparabel cu e proyecto di ley 
Landsverordening Toezicht Kansspelen, cual ta bay introduci 
supervision moderno pa e industria di weganan monetario 
manera casinonan y loteria a base di recomendacionan di FATF. 
E bishita tabata uno fructifero y informativo pa e delegacion y 
a keda hopi gradici na e fundashon GCB pa e atencion ricibi. 


* Minister di Enseñansa a habri e siman cu un reunion cu 
e grupo di Trabao Scol Saludabel hunto cu expertonan di 
Hulanda unda a haci un presentacion di e resultadonan di un 
investigacion en cuanto ‘Welzijn op scholen', den presencia 
tambe di Mininster di Asuntonan Social. 


* E consultancy Berenschot a reuni cu Minister di Enseñansa 
y otro stakeholders pa recauda informacion pa yega na un 
conseho en cuanto futuro di MBO opleidingen na Boneiro den 
cooperacion cu Aruba y Corsou, riba encargo di Ministerie van 
Onderwijs, Cultuur en Wetenschap di Hulanda. 


“Minister di Enseñansa a reuni cu Minister Plenipotenciaro na 
Hulanda, kende hunto cu Directie Onderwijs a duna informacion 
na futuro studiantenan cu ta pensa di biaha na augustus pa 
Hulanda pa asina nan ta miho prepara. 


“Minister di Enseñansa hunto cu Minister di Finansa, Asuntonan 
Economico y Cultura, Xiomara Maduro a haci apertura di Apro 
Plastic Recycle Center na San Nicolas cu ta pas den e Vision 
Economia Circular 2050 y pa loke ta stimula desaroyo di San 
Nicolas. 


“Minister di Enseñansa a cera e siman cu un encuentro cu sr. 
Marco de Souza di Stichting Leerorkest Amsterdam hunto cu 
directiva di Stichting Leerorkest Aruba, unda a keda expresa 
elogio pa e forma con Aruba ta implementando na algun pilot 


school e modelo aki di stimula les di musica na scolnan. 


* Durante henter aña comunidad por a tuma nota di e trabou 
di DOW den diferente bario, a traves di e maneho di Ministerio 
cu ta duna oido na necesidad di comunidad. Hopi caminda 
a wordo drecha durante e ultimo dos aña. Elevando calidad 
di bida di e ser humano. Despues di a warda mas cu 40 
aña, habitantenan den vecindario di Hooiberg a keda masha 
contento na momento cu a cuminsa asfalta nan caminda. 
Sin ningun duda cu awo e problema di stof lo keda algo den 
pasado. Pabien na e habitantenan. 


* Esaki tabata e Ultimo siman pa haci entrega di zienswijze riba 
ROPV. E proceso di ROPV ta andando pa cual desde prome di 
October 2019 e concepto di ROPV (cROPV) tabata ‘ter inzage’ 
te cu prome di November, desde prome di November a inicia 
cu e proceso di zienswijze cu ta tumando luga te cu prome di 
December 2019. Considerando cu e fecha aki ta diadomingo, 
huridicamente comunidad por entrega zienswijze te cu dialuna 
2 di december pa 12or di merdia! 


* Diaranson un reunion a tuma luga den un ambiente ameno 
cu e organisacionnan AHATA, ATIA y KVK. Topico cu a trata 
tabata e ley di prohibicion di Plastic di un solo uzo, styrofoam 
y Oxybenzone cu a pasa recientemente. 

E organisacionnan tabatin reaccion sumamente positivo riba e 
gran paso aki cu Gobierno a tuma a traves di trabou duro cu a 
tuma luga di parti Ministerio encarga cu medio ambiente, cual 
mester bisa cu ta un paso cu a pone Aruba den luz positivo 
internacionalmente. 


* E noticianan positivo a sigui diaranson na momento cu 
Gobierno di Aruba a firma acuerdo cu diferente comerciante 
di Sector Priva, como muestra di nan sosten na e ley di 
prohibicion di plastic di un solo uzo, styrofoam y Oxybenzone. 
Di e forma aki sector priva tambe ta uni na e paso grandi aki 
pa atende (na diferente forma) cu e retonan medio ambiental 
cu tin mundialmente. 


* Minister di Desaroyo Economico di Corsou sra. Giselle Mc 
William y su delegacion a bishita Pais Aruba riba un mision 
economico; durante cual a discuti algun punto di importancia 
pa cu e cooperacion economico, conectividad maritimo y 
cooperacion riba e tereno di turismo entre Aruba y Corsou. 
Minister Maduro a informa cu durante e reunion a yega na un 
consensus riba un formulario modelo cu lo facilita e comercio 
entre Aruba y Corsou. E formulario cu ta forma digital ta 
remplaza e formulario EUR1 y su uzo lo drenta na vigor 1 di 
januari 2020. Tambe a finalisa e proceso di negociacion pa 
e liber comercio di producto entre Aruba y Corsou. Pronto 
e titularnan di economia lo firma un 'Onderlinge Regeling 
Vrijhandel' cu lo percura pa productonan cu ta wordo traha na 
Aruba por wordo exporta sin barera pa Corsou y vice versa. 


* Diamars mainta Minister Xiomara tabata presente hunto cu 
famia y amistadnan di Betico Croes, coleganan di Gabinete y 
Miembro di Partido MEP pa conmemora 33 aña di fayecimento 
di nos Libertador Betico Croes cu un bunita ofrenda floral na 
su luga di descanso. 

Continuacion Resumen di Siman 


* Den cuadro di Dia di Musico y e celebracion di Dia di Santa 
Cecilia Patrona di tur Musico, Departamento di Cultura a 
presenta e resultado di e investigacion di e proyecto di musica, 
"Biografia di Artista di Musica Arubiano. E meta di e proyecto 
aki ta pa conserva, proteha y promove nos herencia cultural 
pa haci esaki accesibel pa publico en general y pa scolnan en 
particular. A entrevista e artistanan cu tin trayectoria amplio y 
di impacto riba nos herencia cultural. Resultado final lo ta un 
produccion di un buki cu lo aporta na documentacion di Aruba 
su historia musical. 


* Diabierna e personal di Departamento di Impuesto DIMP a 
celebra Dia di Impuesto. Minister Maduro a bishita e encuentro 
aki y a brinda un discurso den cual a gradici tur empleado pa e 
trabou cu ta wordo haci pa e departamento importante aki pa 
nos Pais. 


+ Minister di Economia tabata presente na e apertura di 
Factory Store y Arupro Plastic Recycle Centre na San Nicolas. 
Minister Maduro a hiba palabra felicitando e propetario sr Andy 
Hernandes, famia y tur trahador di Arupro pa e confiansa den 
economia di Aruba, specialmente den esun di San Nicolaas. 
Esaki ta un proyecto cu a keda presenta durante e prome 
San Nicolaas Business Summit di San Nicolaas Business 
Associacion, cu awor ta bira un realidad. 


* Diabierna anochi Minister di Cultura tabata presente na cas 
di Mama Rosa pa duna un reconocemento na Sra. Eveline 
"Lientje' Sprok-Lacle pa su trayectoria di 35 aña den e mundo 
di Gaita. Minister Maduro a gradici sra. Eveline pa tur e trabou 
haci pa asina durante e 35 afianan aki pueblo por a haya 
oportunidad di biba nos cultura cu cancionnan cu ta pone un 
dushi ambiente di fin di aña. 


* Diasabra atardi Minister Maduro a bishita e Kidpreneur$ 
Bazaar den Caya Betico Croes. E proyecto aki ta un iniciativa 
di e seccion IDEA di Departamento di Asuntonan Economico 
cu ta ofrece e programa 'KidSpreneur with BIG Ideas' na 
muchanan di entre 9 pa 13 aña cu ta bishita Traimerdia of 
a participa na Kid$ BIZ Market durante di vakantie di scol. 
Durante e programa nos hobennan a siña desaroya nan 
talento empresarial trahando diferente producto y a siña con 
pa trece esaki na benta pa publico. Durante e bazaar un total 
di 35 hoben a demostra nan talento y tabata un placer pa wak 
e entusiasmo di nos hobennan cu a participa na e Kidspreneur 
Bazaar. Masha danki na IDEA, Trai'merdia, tur mayor y tur 
persona cu a logra haci e cursonan y e bazaar un gran exito. 


“Minister di Cultura a presencia diasabra e Concierto 'Aruba Bo 
Ta Bendiciona' den Cas di Cultura. E mandatario a disfruta den 
compania di nos grandinan di varios Cas di Cuido di un bunita 
concierto den cual Gabinete Wever-Croes y specialmente e 
mandatario a ricibi bendicion pa e trabou importante cu ta 
wordo haci na beneficio di pueblo di Aruba. 


+ Diadomingo anochi Minister di Cultura tabata presente na Cas 
di Cultura pa e bunita Presentacion Musical Cultural Navidefio 
di Academia Musical di Harpa y Cuarta bou direccion di sr. 
Edgar Kelkboom. Minster Maduro a haci uzo di e invitacion 
pa asina brinda un homenahe na sr Edgar Kelkoom pa su 
dedicacion di 25 afia na formacion musical di nos hobennan 


brindando nan les di Harpa y Cuarta. Masha danki sr Kelkboom 
pa e bunita trabou na bienestar di nos cultura. 


» Minister Maduro a reuni hunto cu expertonan di Departamento 
di Estadistica CBS y Senior Advisor di Caribbean Regional 
Technical Assistance Centre CARTAC y IMF advisor Sr. Zia 
Abbasi riba e cifranan di e Cuentanan Nacional y e GDP nobo 
di Pais Aruba. Sr. Abassi a haci un analisis di e informacion y 
metodologia cu CBS ta uza pa traha e Cuentanan Nacional di 
Aruba y pa stipula Aruba su GDP y ta yega na e conclucion cu 
no tin motibo pa duda den e cifranan presenta pa CBS. 


» E siman aki Minister Dangui Oduber a reuni cu colega Minister 
di Economia y Turismo di Corsou sra Giselle Mcwilliam. A 
discuti varios topico di interes comun pa wak con por estrecha 
e lasonan y traha mas cerca cu otro den turismo. A trata 
incentivonan hunto pa turismo crusero. 


" SVb na Eagle ta bay haya un renobacion y expansion. 
Diaranson atardi Minister di Salubridad Publico Sr. Dangui 
Oduber a acudi na Banco Social di Aseguradonan (SVb) na 
Eagle pa anuncia e renobacion y expansion di e oficina. E 
mandatario a duna un discurso caminda el a enfoca riba e 
necesidad di e renobacion y expansion di e edificio di SVb na 
Eagle. "Na momento cu mi a drenta den Gobierno mi tabata 
na altura di e situacion di escasez den espacio pa traha cu 
SVb tabata encontra su mes den dje", asina e mandatario a 
expresa den su discurso. El a pidi director di Svb pa pone 
como prioridad pa percura pa SVb haya un edificio nobo y 
tambe renoba e edificio existente. Esaki ta hopi importante pa 
e trahadornan tin un espacio comodo pa por haci nan trabou. 
E hende pa e Gobierno aki ta central y Minister Oduber ta 
contento con SVb ta wordo maneha y dirigi pa a percura pa 
nan haya un edificio nobo. E Gobierno aki a cumpli cu deseo 
di e trahadornan. 


» Pa prome biaha nos como pais Aruba ta logra reconoce un 
educacion profesional di specialisacion den e ramo di medicina. 
Pues oficialmente estudio di 

specialisacion 'Arts Arbeid en Gezondheid Aruba', kiermen 
specialista den salud ocupacional. Esaki ta un estudio cu por 
bisa ta di Aruba pa Aruba. 

Ministerio di Salubridad conhuntamente cu Departamento di 
Salud Publico a percura na su luga pa e specialismo aki hafia 
su reconocimento mereci den e ley di AruBIG. Na e momento 
aki ya caba un decreto nacional a wordo traha cu ta contene 
entre otro e concepto pa reconoce e specialismo aki na e 
mesun momento cu AruBIG drenta na vigor pa tur medico na 
Aruba. 


+ Aña 2019 tawata un aña record pa loke ta trata turistanan 
for di Hulanda. Minister Dangui Oduber su maneho di turismo 
ta dirigi riba calidad, diversificacion, mehoracion, servicio y 
obviamente upgrading y mehoracion di areanan turistico. Den 
cuadro di diversifacion ya caba minister Oduber a percura pa 
diversifica nos Turismo den e area Norte Americano. Asina a 
logra vuelonan directo cu American Airlines for di Chicago y 
Dallas. E vuelo directo di Dallas ta sumamente importante pa 
e conexion di West Coast pa Aruba caminda Dallas ta bira un 
hub. 

